Administrativna podjela Bosne i Hercegovine
<s>Bosna i Hercegovina je administrativno podjeljena na dva entiteta i distrikt Brčko :
 Federacija Bosne i Hercegovine sa 51% teritorije i
 Republika Srpska sa 49% ukupne teritorije Bosne i Hercegovine.</s><s>Brčko distrikt, koji je kondominijum i teritorijalno dio oba entiteta ali predstavlja posebnu upravnu jedinicu pod suverenitetom Bosne i Hercegovine.</s><s>Teritorijalna podjela je definirana međunarodnim standardom ISO 3166-2:BA.</s>

<s>Historija</s>

<s>Ovakva adminstrativna podjela je rezultat četvorogodišnjeg rata koji se vodio na teritoriji Bosne i Hercegovine i etničkog čišćenja koje se sprovodilo na cijeloj teritoriji države.</s><s>Godine 1995, 21. novembra je potpisan Dejtonski mirovni sporazum između BiH, Jugoslavije i Hrvatske, kojim se garantira prestanak sukoba, te donošenje novog Ustava Bosne i Hercegovine.</s>

<s>Dejtonski ustav, koji je još uvijek na snazi, uspostavlja podjelu na 2 entiteta: Republiku Srpsku, Federaciju BiH i Brčko distrikt.</s><s>Ostali dio teritorije spada u Federaciju koja je oformljena još 1994. godine.</s><s>Uspostavlja se Brčko Distrikt koji pripada i jednom i drugom entitetu, sve do 2000., kada odlukom supervizora Brčko Distrikt prestaje biti dijelom entiteta.</s>

<s>Federacija Bosne i Hercegovine je nastala Vašingtonskim sporazumom 18. marta 1994. godine potpisanim između Bosne i Hercegovine i Hrvatske kojim je okončan bošnjačko-hrvatski sukob.</s><s>Federacija je tim sporazumom podijeljena na 10 kantona.</s>

<s>Kantoni Federacije Bosne i Hercegovine</s>

<s>Federacija Bosne i Hercegovine je Vašingtonskim sporazumom podijeljenja na 10 kantona koje se smatraju federalnim jedinicama u okviru ovog entiteta.</s><s>Kantoni su:</s>

<s>Unsko-sanski kanton
 Posavski kanton
 Tuzlanski kanton
 Zeničko-dobojski kanton
 Bosansko-podrinjski kanton
 Srednjobosanski kanton
 Hercegovačko-neretvanski kanton
 Zapadnohercegovački kanton
 Kanton Sarajevo
 Kanton br. 10</s>

<s>Kantoni također imaju visok stepen autonomije - imaju svoju skupštinu i vladu.</s><s>Vlada ima sve nadležnosti u oblasti zdravstva, obrazovanja, kulture i sporta, unutrašnjih poslova, te drugih oblasti vezanih za civilnu upravu.</s><s>Često dolazi od isprepletanja i sukoba federalnih i kantonalnih ministarstava i njihovih nadležnosti.</s>

<s>Općine i gradovi</s>

<s>Zadnji nivo političke podjele Bosne i Hercegovine su općine.</s><s>Država se sastoji od 143 općina, od kojih su 79 u Federaciji Bosne i Hercegovine, a 64 u Republici Srpskoj.</s><s>Općine imaju Općinsko vijeće, Načelnika općine i svoje službe, i uglavnom su obrazovane oko najznačajnijeg grada ili mjesta u području.</s><s>Svaki kanton sastoji se od nekoliko općina.</s><s>Općine se dijele na mjesne zajednice.</s>

<s>Osim entiteta, kantona, i općina, Bosna i Hercegovina također ima i svojih dvanaest tzv. službenih gradova.</s><s>To su: Banja Luka, Bihać, Istočno Sarajevo, Tuzla, Mostar, Sarajevo, Zenica, Doboj, Prijedor, Bijeljina, Trebinje i Široki Brijeg .</s><s>Gradovi Banja Luka, Bihać, Tuzla, Mostar, Zenica, Doboj, Prijedor, Bijeljina, Trebinje i Široki Brijeg  se nalaze u općinama istog imena, dok se Sarajevo i Istočno Sarajevo sastoje od nekoliko općina.</s><s>Gradovi imaju svoje Gradsko vijeće, čija moć je između vlade općina i vlade kantona ili vlade entiteta.</s>

<s>Vidi još
Teritorijalna organizacija Republike Srpske</s>

